ai4bharat/Pralekha huggingface dataset:
प्रधानमंत्री कार्यालय
प्रधानमंत्री ने वाराणसी में कोविड टीकाकरण अभियान के लाभार्थियों और टीके लगाने वालों के साथ किया संवाद
प्रधानमंत्री श्री नरेन्द्र मोदी ने आज वीडियो कॉन्फ्रेंसिंग के माध्यम से वाराणसी में कोविड टीकाकरण अभियान के लाभार्थियों और टीका लगाने वालों के साथ संवाद किया।
प्रधानमंत्री ने इस कार्यक्रम से जुड़े बनारस के लोगों, सभी चिकित्सकों, अस्पतालों के मेडिकल स्टाफ, पैरा मेडिकल स्टाफ, स्वच्छता कर्मचारियों और कोरोना टीके से जुड़े हर व्यक्ति को बधाई दी। उन्होंने कोविड के कारण इस अवसर पर लोगों के साथ होने में असमर्थ रहने पर अफसोस प्रकट किया। उन्होंने कहा कि हमारे देश में आज दुनिया का सबसे बड़ा टीकाकरण कार्यक्रम चल रहा है। उन्होंने बताया कि पहले दो चरणों में, 30 करोड़ देशवासियों का टीकाकरण किया जा रहा है। उन्होंने कहा कि आज देश के पास अपना टीका बनाने की इच्छाशक्ति है। आज जल्द से जल्द देश के हर कोने में टीकों को पहुंचाने के प्रयास किए जा रहे हैं। आज भारत विश्व की सबसे बड़ी इस जरूरत को लेकर पूरी तरह आत्मनिर्भर है और भारत कई अन्य देशों की भी मदद कर रहा है।
प्रधानमंत्री ने पिछले छह साल के दौरान बनारस और उसके आसपास के इलाकों में चिकित्सा अवसंरचना में हुए बदलाव का उल्लेख किया, जिससे कोरोना काल में पूरे पूर्वांचल को मदद मिली है। उन्होंने यह भी कहा कि अब बनारस में भी टीकाकरण की अच्छी गति देखने को मिल रही है। बनारस में 20 हजार से ज्यादा स्वास्थ्य पेशेवरों का टीकाकरण होगा। इसके लिए, 15 टीकाकरण केन्द्रों की स्थापना की गई है। प्रधानमंत्री ने इस व्यवस्था के लिए उत्तर प्रदेश के मुख्यमंत्री और उनके साथियों की भी प्रशंसा की।
उन्होंने कहा कि आज के संवाद का उद्देश्य टीकाकरण के संबंध में व्यवस्थाओं और संभावित समस्याओं को लेकर पूछताछ करना है। उन्होंने टीकाकरण अभियान से जुड़े लोगों के साथ बात की। उन्होंने उम्मीद जाहिर की कि वाराणसी के लोगों से मिले फीडबैक से वहां के हालात को समझने में मदद मिलेगी।
प्रधानमंत्री ने परिचारिकाओं, एएनएम कार्यकर्ताओं, चिकित्सकों और लैब तकनीशियनों के साथ संवाद किया। प्रधानमंत्री ने देश की तरफ से उन्हें आभार प्रकट किया। प्रधानमंत्री ने एक संत की तरह दिखाए गए समर्पण के लिए वैज्ञानिकों की सराहना भी की। प्रधानमंत्री ने यह भी कहा कि स्वच्छता अभियान में उठाए गए कदमों के चलते महामारी का सामना करने के लिए देश के बेहतर तरीके से तैयार होने का भी उल्लेख किया, जिससे देश में स्वच्छता की संस्कृति स्थापित हुई है। प्रधानमंत्री ने महामारी और टीकाकरण के बारे में प्रामाणिक संवाद के लिए कोरोना योद्धाओं को श्रेय दिया।
नागरिक उड्डयन मंत्रालय
भारतीय विमानन क्षेत्र संभावनाओं से भरा है:नागरिक उड्डयन के क्षेत्र में सभी हितधारकों के लिए बेहतरीन अवसर: हरदीप सिंह पुरीएशिया का सबसे बड़ा नागर विमान आयोजन –विंग इंडिया 2020 12 से 15 मार्च के बीच हैदराबाद में आयोजित होगा
भारत, दुनिया में नागरिक उड्डयन का तीसरा सबसे बड़ा घरेलू बाजार है जिसमें तेज वृद्धि दिख रही और यह लंबी उड़ान के लिए तैयार है। देश में जिस तरह से विमान बेड़ों का विस्तार हो रहा है उससे आशा है कि देश में जल्दी ही लगभग 2000 वाणिज्यिक विमान आकाश में होंगे। नागर विमानन राज्य मंत्री श्री हरदीप सिंह पुरी ने कल नयी दिल्ली में विंग्स इंडिया 2020 के पूर्वावलोकन कार्यक्रम में कहा कि उनका मंत्रालय हवाई अड्डों की अवसंरचना विकास पर 25 हजार करोड़ रूपए खर्च करते हुए भारतीय विमान पत्तन प्राधिकरण के साथ मिलकर देश में हवाई अड्डों की संख्या दोगुना करेगा। श्री पुरी ने कहा कि उनके मंत्रालय ने हमने निजिकरण की भी एक योजना बनाई है।
विंग्स इंडिया 2020 भारतीय उड्डयन का एक फ्लैगशिप कार्यक्रम है जो 12 से 15 मार्च के बीच हैदराबाद के बेगमपेट हवाई अड्डे पर आयोजित किया जाएगा। पूर्वावलोकन कार्यक्रम में तेलंगाना राज्य के आईटी और इलेक्ट्रानिक्स मंत्री श्री केटी राव और भारत में विभिन्न देशों के दूतावास प्रमुख और नागर विमानन मंत्रालय के कई वरिष्ठ अधिकारी भी मौजूद थे।
विंग्स इंडिया 2020” के लिए कर्टन रेज़र वीडियो लॉन्च करते हुए श्री पुरी ने कहा, “विंग्स इंडिया 2020 नए अवसरों और चुनौतियों पर चर्चा करने के लिए विमानन बिरादरी के लिए एक मंच है जिसे सकारात्मक उपलब्धि के लिए लक्षित किया जा सकता है। विमानन क्षेत्र न केवल देश के भीतर बल्कि विदेशों में भी सफलता के कई अवसर प्रदान करेगा। निजीकरण नागरिक उड्डयन क्षेत्र को मजबूत करेगा और इसके व्यापक विस्तार में योगदान देगा। आने वाले वर्षों में दिल्ली और आगामी जेवर हवाईअड्डे संयुक्त रूप से दुनिया के किसी भी हवाई अड्डे से बड़े होंगे। उन्होंने कहा ‘हम इस साल के विंग्स इंडिया आयोजन को नागरिक उड्डयन क्षेत्र की चुनौतियों का सामना करने, ईंधन दक्षता, विश्वसनीय और सक्षम विमानन सेवा , भारत में एयरलाइनों के लिए नए मार्ग खोलने और इसे प्रतिस्पर्धी बाजार में लाभदायक बनाए रखने के अवसर के रूप में देखते हैं।
इस अवसर पर श्री राव ने कहा कि हमें इस बात की खुशी है कि हमें एशिया के सबसे बड़े नागर विमानन आयोजन का अवसर मिल रहा है। वह भी हैदराबाद जैसे शहर में जिसमें आने वाले वर्षों में नागर विमानन का हब बनने की बड़ी क्षमता है। उन्होंने कहा कि उन्हें पूरी उम्मीद है कि इस आयोजन से स्थानीय अर्थव्यवस्था को बड़ा लाभ होगा।
इससे पहले नागर विमानन मंत्रालय के सचिव प्रदीप सिंह खरोला ने गणमान्य व्यक्तियों का स्वागत करते हुए कहा कि इस आयोजन का उद्देश्य विमानन क्षेत्र से जुड़े सभी लोगों और नियामकों को एक छत के नीचे लाना है। यह सभी नागरिक उड्डयन क्षेत्र के हितधारकों के लिए एक मंच है जिससे वे अधिक से अधिक तालमेल हासिल कर सकें और एक दूसरे की सर्वोत्तम प्रथाओं से सीख सकें।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अभी तक 67.72 करोड़ टीके लगाये जा चुके हैं
पिछले 24 घंटों के दौरान भारत में 42,618 नए मामले सामने आए
सक्रिय मामले कुल मामलों के 1.23 प्रतिशत हैं
भारत में वर्तमान में 4,05,681 सक्रिय मामले हैं
वर्तमान में रिकवरी दर 97.43 प्रतिशत है
पिछले 24 घंटों के दौरान 36,385 रोगी स्वस्थ हुए, देश भर में अभी तक कुल 3,21,00,001 मरीज स्वस्थ हुए
साप्ताहिक पॉजिटिविटी दर वर्तमान में 2.63 प्रतिशत है; पिछले 71 दिनों से 3 प्रतिशत से कम है
दैनिक पॉजिटिविटी दर 2.50 प्रतिशत है
अभी तक कुल 52.82 करोड़ जांचें की जा चुकी हैं
श्रम और रोजगार मंत्रालय
ईपीएफओ ने जून, 2021 में कुल 12.83 लाख ग्राहक जोड़े
कुल ग्राहकों की वृद्धि का लगभग 48 प्रतिशत हिस्सा 18-25 वर्ष के आयु वर्ग का है
ईपीएफओ  का 20 अगस्त, 2021 को जारी अस्थाई पेरोल डेटा, इस बात पर प्रकाश डालता है कि जून, 2021 के महीने के दौरान कुल 12.83 लाख ग्राहकों की वृद्धि हुई है। पेरोल डेटा के संबंध में, कोविड-19 महामारी क प्रभाव जून 2021 के दौरान कम हो गया, जिससे अप्रैल और मई 2021 की तुलना में खाता धारकों की संख्या में जबरदस्त वृद्धि हुई। मासिक विश्लेषण से पता चलता है कि जून, 2021 के दौरान कुल ग्राहकों की संख्या में मई, 2021 महीने की तुलना में 5.09 लाख ग्राहकों की अतिरिक्त वृद्धि हुई है।
महीने के दौरान जोड़े गए कुल 12.83 लाख ग्राहकों में से, लगभग 8.11 लाख नए सदस्य पहली बार कर्मचारी भविष्य निधि योजना के सामाजिक सुरक्षा कवरेज के अंतर्गत शामिल हुए हैं। महीने के दौरान, लगभग 4.73 लाख शुद्ध ग्राहक ईपीएफओ से बाहर निकल गए, लेकिन ईपीएफओ द्वारा कवर किए गए प्रतिष्ठानों के भीतर नौकरी बदलकर फिर से संगठन में शामिल हो गए। इससे पता चलता है कि अधिकांश ग्राहकों ने अपने पीएफ संचय की अंतिम निकासी के लिए आवेदन करने के बजाय पिछली नौकरी से वर्तमान पीएफ खाते में धन के हस्तांतरण का उपयोग करके ईपीएफओ के साथ अपनी सदस्यता जारी रखने का विकल्प चुना।
पेरोल डेटा की आयु-वार तुलना के संबंध में, 18-25 वर्ष के आयु समूह के ग्राहकों ने लगभग 6.15 लाख अतिरिक्त संख्या के साथ सबसे अधिक शुद्ध नामांकन दर्ज किया है, जो कि जून, 2021 के महीने के दौरान कुल वृद्धि का 47.89 प्रतिशत हिस्सा है। इसका अनुसरण करते हुए 29-35 आयु वर्ग के लगभग 2.55 लाख कुल अतिरिक्त ग्राहक संस्था में शामिल हुए हैं। आयु-वार पेरोल डेटा इंगित करता है कि पहली बार नौकरी चाहने वाले बड़ी संख्या में संगठित क्षेत्र के कार्यबल में शामिल हो रहे हैं।
लिंग-वार विश्लेषण से संकेत मिलता है कि महीने के दौरान शुद्ध महिला ग्राह्कों की वृद्धि 2.56 लाख रही, जो मई 2021 के दौरान जोड़े गए कुल महिला ग्राह्कों की तुलना में लगभग 0.79 लाख अधिक है।
पेरोल की राज्य-वार तुलना से पता चलता है कि महाराष्ट्र, हरियाणा, गुजरात, तमिलनाडु और कर्नाटक राज्य महीने के दौरान लगभग 7.78 लाख ग्राहकों को जोड़ने के साथ पेरोल वृद्धि में सबसे आगे हैं। यह सभी आयु समूहों में कुल पेरोल वृद्धि का लगभग 60.61 प्रतिशत है।
उद्योग-वार पेरोल डेटा इंगित करता है कि 'विशेषज्ञ सेवाएं' श्रेणी  महीने के दौरान कुल ग्राहकों की संख्या में वृद्धि का 41.84 प्रतिशत है। इसके अलावा, व्यापारिक-वाणिज्यिक प्रतिष्ठानों, इंजीनियरिंग उत्पादों, भवन और निर्माण, कपड़ा, परिधान निर्माण, अस्पतालों और वित्तीय प्रतिष्ठानों जैसे उद्योगों में कुल सदस्यता में मासिक वृद्धि की प्रवृत्ति देखी गई है।
पेरोल डेटा अस्थाई है क्योंकि डेटा निर्माण एक सतत अभ्यास है और कर्मचारी रिकॉर्ड का अद्यतन एक सतत प्रक्रिया है। पिछला डेटा इसलिए हर महीने अपडेट किया जाता है। मई-2018 से, ईपीएफओ सितंबर 2017 की अवधि को शामिल करते हुए पेरोल डेटा जारी कर रहा है।
ईपीएफओ सदस्यों को उनकी सेवानिवृत्ति पर भविष्य निधि, पेंशन लाभ और सदस्य की असामयिक मृत्यु के मामले में उनके परिवारों को पारिवारिक पेंशन और बीमा लाभ प्रदान करता है। ईपीएफओ देश का प्रमुख संगठन है जो ईपीएफ और एमपी अधिनियम, 1952 के क़ानून के तहत शामिल संगठित / अर्ध-संगठित क्षेत्र के कर्मचारियों को सामाजिक सुरक्षा लाभ प्रदान करने के लिए जिम्मेदार है।
वाणिज्य एवं उद्योग मंत्रालय
भारत-केन्या संयुक्त व्यापार समिति का नौवां सत्र नई दिल्ली में आयोजित
भारत-केन्या संयुक्त व्यापार समिति  का नौवां सत्र 19-20 अगस्त, 2019 को नई दिल्ली में आयोजित किया गया। भारतीय प्रतिनिधिमंडल की अगुवाई केन्द्रीय वाणिज्य एवं उद्योग और रेल मंत्री श्री पीयूष गोयल ने की, जबकि केन्या के प्रतिनिधिमंडल का नेतृत्व केन्या सरकार के उद्योग, व्यापार एवं सहकारी मंत्री श्री पीटर मुन्या ने किया।
श्री पीयूष गोयल ने इस बात पर प्रकाश डाला कि भारत और केन्या के बीच घनिष्ठ एवं सौहार्दपूर्ण संबंध रहे हैं। उन्होंने दोनों देशों के बीच मित्रता व एकजुटता, रणनीतिक साझेदारी और बहुआयामी सहयोग को रेखांकित किया। श्री गोयल ने कहा कि भारत और केन्या के बीच लंबे समय से कायम संबंध अब एक मजबूत साझेदारी में तब्दील हो चुके हैं जो नियमित रूप से होने वाले उच्चस्तरीय दौरों और बढ़ते व्यापार एवं निवेश के साथ-साथ दोनों देशों की आम जनता के बीच व्यापक संपर्क के रूप में अब स्पष्ट नजर आते हैं।
श्री पीटर मुन्या ने भारत-केन्या संयुक्त व्यापार समिति के नौवें सत्र की सफल मेजबानी के साथ-साथ गर्मजोशी भरी अगवानी के लिए भारत सरकार का धन्यवाद किया। श्री मुन्या ने यह बात रेखांकित की कि भारत लंबे समय से केन्या का ऐतिहासिक व्यापार साझेदार रहा है। उन्होंने दोनों देशों के बीच व्यापार में उचित संतुलन की कामना की। इस संबंध में उन्होंने पारस्पारिकता के आधार पर लोगों, सेवाओं और वस्तुओं की आवाजाही को सुगम बनाने की जरूरत पर विशेष बल दिया।
दोनों पक्षों ने यह स्वीकार किया कि दोनों देशों के बीच व्यापार और आर्थिक सहयोग के विस्तार के लिए जेटीसी एक आदर्श व्यवस्था है। दोनों पक्षों ने व्यापार एवं आर्थिक संबंधों को और मजबूत करने की प्रतिबद्धता फिर से जताई।
द्विपक्षीय व्यापार की समीक्षा
दोनों पक्षों ने अपने द्विपक्षीय व्यापार की ताजा स्थिति की समीक्षा की और अगस्त 2018 में आयोजित भारत-केन्या जेटीसी के पिछले सत्र से लेकर अब तक के रुझान को नोट किया।
वर्ष 2018-19 के दौरान भारत से केन्या को निर्यात की गई प्रमुख वस्तुओं में पेट्रोलियम उत्पाद, दवा फॉर्मूलेशन, कागज, पेपर बोर्ड एवं उत्पाद, दुपहिया व तिपहिया वाहन, लोहा एवं इस्पात, किताबें, विद्युत मशीनरी एवं उपकरण इत्यादि शामिल हैं। वहीं, दूसरी ओर इस दौरान केन्या से आयात की गई प्रमुख वस्तुओं में दालें, कॉफी, तांबा एवं इससे बने उत्पाद, अल्युमिनियम, चाय, तैयार चमड़ा इत्यादि शामिल हैं।
निर्यात संभावनाएं
दोनों पक्षों ने विनिर्माण, कृषि, पुष्पकृषि, एक्वाकल्चर, कृषि प्रसंस्करण और सूचना व संचार प्रौद्योगिकी जैसे सेक्टरों में व्यापार अवसरों को तलाशने की इच्छा जताई।
द्विपक्षीय निवेश
भारतीय पक्ष ने बताया कि केन्या निवेश प्राधिकरण के अनुसार अमेरिका के बाद भारत ही केन्या में दूसर सबसे बड़ा निवेशक है। केन्या में भारतीय निवेश के 3.5 अरब अमेरिकी डॉलर होने का अनुमान लगाया गया है। इसमें अन्य देशों के जरिए किया गया कुछ निवेश के साथ-साथ भारतीय कंपनियों की सहयोगी इकाइयों  द्वारा किया गया निवेश भी शामिल है। भारत में निवेशकों की सूची में केन्या 70वें स्थान पर है।
भारतीय पक्ष ने बताया कि इन्वेस्ट इंडिया ने जापान, दक्षिण कोरिया, कनाडा और सऊदी अरब सहित कई अन्य राष्ट्रीय निवेश संवर्धन एजेंसियों  के साथ सहमति पत्रों  पर हस्ताक्षर किए हैं। भारत पक्ष ने बताया कि केन्या सरकार की रुचि को ध्यान में रखकर इन्वेस्ट इंडिया द्विपक्षीय निवेश बढ़ाने के उद्देश्य से केन्या निवेश प्राधिकरण के साथ भी एक सहमति पत्र  पर हस्ताक्षर कर सकता है।
विज्ञान एवं प्रौद्योगिकी मंत्रालय
अमीबायसिस  की नई दवा जल्द आएगी
विश्व स्वास्थ्य संगठन  के अनुसार, एंटामोइबा हिस्टोलिटिका मनुष्यों में परजीवी बीमारी के कारण रुग्णता  और मृत्यु का तीसरा प्रमुख कारण है। इससे अमीबायसिस या अमीबा पेचिश होता है जो विकासशील देशों में आम तौर पर प्रचलन में हैं। जवाहरलाल नेहरू विश्वविद्यालय  के शोधकर्ताओं की एक टीम ने अमीबायसिस की वजह बने प्रोटोजोआ के खिलाफ नई दवा के अणु विकसित किए हैं।
यह प्रोटोजोआ प्रकृति में अवायवीय या कम हवा में जीवित रहने वाला है, जो ऑक्सीजन की अधिकता में जीवित नहीं रह सकता है। हालांकि, संक्रमण के दौरान यह मानव शरीर के अंदर ऑक्सीजन की तेज बढ़ोतरी का सामना करता है। यह जीव ऑक्सीजन की अधिकता से उत्पन्न तनाव का मुकाबला करने के लिए बड़ी मात्रा में सिस्टीन का निर्माण करता है।
यह प्रोटोजोआ रोगाणु सिस्टीन को ऑक्सीजन के उच्च स्तर के खिलाफ अपने रक्षा तंत्र में आवश्यक अणुओं में से एक के रूप में तैनात करता है। एंटामोइबा सिस्टीन को संश्लेषित करने के लिए दो महत्वपूर्ण एंजाइमों का इस्तेमाल करता है। जेएनयू के शोधकर्ताओं ने इन दोनों अहम एंजाइमों की आणविक संरचनाओं की विशेषता बताई और उन्हें निर्धारित किया है। इंडिया साइंस वायर के साथ बातचीत करते हुए जेएनयू में स्कूल ऑफ लाइफ साइंसेज के प्रमुख शोधकर्ता प्रोफेसर समुद्राल गौरीनाथ ने बताया कि उन्होंने भी दोनों एंजाइमों में से एक ओ-एसिटाइल एल-सेरीन सल्फहाइड्रिलेज  के संभावित अवरोधकों की सफलतापूर्वक जांच की है। उन्होंने कहा कि इनमें से कुछ अवरोधक अपनी पूरी क्षमता से इस जीव के विकास को रोक सकते हैं।
डॉ. गौरीनाथ ने बताया कि सिस्टीन बायोसिंथेसिस ई. हिस्टोलिटिका के अस्तित्व के लिए महत्वपूर्ण है और यह समान प्रोटोजोआ परजीवी हो सकता है। उन्होंने कहा कि उनका रास्ता बाधित करते हुए उन्हें साधा जा सकता है जिसे हमने सफलतापूर्वक किया है। डॉ. गौरीनाथ ने कहा कि पहचान किए गए अणु दवा के अणुओं का विकास करने में मदद कर सकते हैं।
इस शोध दल में सुधाकर धरावत, रामचंद्रन विजयन, खुशबू कुमारी और प्रिया तोमर शामिल हैं। शोध अध्ययन को यूरोपियन जर्नल ऑफ मेडिसिनल केमिस्ट्री पत्रिका में प्रकाशित किया गया है।
एसजी/एएम/एके/एसके
(Visitor Counter : 3712
गृह मंत्रालय
सोशल मीडिया की निगरानी
(संविधान के अनुसार पुलिस तथा कानून व्यवस्था राज्य का विषय है। भारतीय दंड संहिता और सूचना प्रौद्योगिकी नियम 2000 के प्रावधानों के मुताबिक राज्य सरकारें अपनी कानूनी मशीनरी के जरिए साइबर अपराधों की रोकथाम, पहचान और जांच के लिए जिम्मेदार है।
सुरक्षा एजेंसियां वेब और सोशल मीडिया पर लगातार निगरानी रखती है और इसमें डाली जाने वाली किसी भी गैर कानूनी विषय-वस्तु पर रोक लगाने के लिए सूचना प्रौद्योगिकी कानून 2000 के अनुच्छेद 69 के तहत आवश्यक कार्यवाही करते है। इसके अलावा सूचना प्रौद्योगिकी नियम 2009 के तहत गठित समिति सूचना प्रौद्योगिकी कानून 2000 के तहत जारी निर्देशों के पालन की सावधिक निगरानी करती है। कानून के अनुपालन को सुनिश्चित करने के लिए सरकार एक सहयोगी फ्रेमवर्क तैयार करने के लिए सभी पक्षों के साथ नियमित बैठक करती है। 2017 से जून 2018 तक कानून के अनुपालन का वर्षवार स्तर-
|
|
|
|
फेसबुक
|
|
यूट्यूब
|
|
ट्वीटर
|
|
इंस्टाग्राम
|
|
अन्य
|
|
रोक लगाने के लिए सुझाये गए यूआरएल की संख्या
|
|
1076
|
|
182
|
|
728
|
|
150
|
|
109
|
|
ब्लॉक किए गए यूआरएल
|
|
956
|
|
152
|
|
409
|
|
66
|
|
79
यह जानकारी केंद्रीय राज्य गृहमंत्री श्री हंसराज गंगाराम अहीर ने आज लोकसभा में एक प्रश्न के लिखित उत्तर में दी।
कोयला मंत्रालय
श्री प्रल्हाद जोशी ने शिवानी मीणा को सीसीएल की रजरप्पा परियोजना में उत्खनन इंजीनियर बनने पर बधाई दी
कोयला उद्योग में ग्लास सीलिंग नष्ट हो रही है
सुश्री शिवानी खुली खदान में काम करने वाली पहली महिला उत्खनन इंजीनियर बनीं
केंद्रीय कोयला, खान एवं संसदीय कार्य मंत्री, श्री प्रल्हाद जोशी ने शिवानी मीणा को कोयला मंत्रालय के अंतर्गत आने वाले सेंट्रल कोल्फील्ड्स लिमिटेड  की प्रथम उत्खनन इंजीनियर बनने पर शुभकामनाएं दी। उन्होंने ट्वीट कर कहा कि इससे महिला पेशेवरों के लिए खनन क्षेत्र में ज्यादा से ज्यादा शामिल होने का मार्ग प्रशस्त होगा। केंद्रीय महिला एवं बाल विकास मंत्री, श्रीमती स्मृति इरानी ने भी शिवानी की इस उपलब्धि के लिए उनकी सराहना की है।
सुश्री शिवानी मीणा रजरप्पा परियोजना में एक उत्खनन इंजीनियर के रूप में शामिल हुई हैं, जो कि सीसीएल के रजरप्पा क्षेत्र में एक मशीनीकृत खुली खदान है। यह अपने आप में अभूतपूर्व है क्योंकि सुश्री शिवानी उत्खनन संवर्ग की पहली महिला इंजीनियर हैं, जो एक खुली खदान में काम कर रही हैं। उन्हें हेवी अर्थ मूविंग मशीनरी  का रखरखाव और मरम्मत करने की जिम्मेदारी दी गई है। उल्लेखनीय है कि रजरप्पा सीसीएल की महत्वपूर्ण परियोजना है। कोयला मंत्रालय द्वारा हाल ही में रजरप्पा क्षेत्र को स्वच्छता अभियान के अंतर्गत उत्कृष्ट कार्य के लिए सम्मानित किया गया है।
शिवानी राजस्थान के भरतपुर की मूल निवासी हैं और उन्होंने आईआईटी, जोधपुर से इंजीनियरिंग की पढ़ाई की है। सुश्री शिवानी अपनी सफलता का श्रेय अपने परिवार को देती हैं और बताती हैं कि यह उनके परिवार का अटूट समर्थन था जिसने उन्हें प्रेरित किया। वह आगे बताती हैं कि कोल इंडिया लिमिटेड में काम करना उनके वर्षों के कठिन परिश्रम का फल है और वे इस कंपनी में अपना सर्वश्रेष्ठ योगदान करना चाहती है।
प्रधानमंत्री कार्यालय
प्रधानमंत्री ने अरुणाचल प्रदेश में हिमस्खलन के कारण भारतीय सेना के जवानों की मौत पर शोक व्यक्त किया
प्रधानमंत्री श्री नरेन्द्र मोदी ने अरुणाचल प्रदेश में हिमस्खलन के कारण भारतीय सेना के जवानों की मौत पर गहरा दुख व्यक्त किया है।
प्रधानमंत्री ने एक ट्वीट में कहा, 'अरुणाचल प्रदेश में हिमस्खलन से भारतीय सेना के जवानों की मौत से दुखी हूं। देश की उत्कृष्ट सेवा के लिए हम उनके योगदान को कभी नहीं भूलेंगे। शोक संतप्त परिवारों के प्रति संवेदना व्यक्त करता हूं।'
स्वास्थ्य एवं परिवार कल्याण मंत्रालय
कोविड-19 टीकाकरण - 81वां दिन
अब तक 8.40 करोड़ से ज्यादा कोविड-19 टीके की खुराक दी गई
आज शाम 8 बजे तक 5.62 लाख वैक्सीन की खुराक दी गई
देश में दी गई कोविड-19 वैक्सीन की खुराकों की कुल संख्या आज 8.40 करोड़ से अधिक हो गई हैं।
अस्थायी रिपोर्ट के अनुसार आज शाम 8 बजे तक कुल 8,40,65,357 वैक्सीन खुराक दी जा चुकी हैं।
अब तक 89,60,966 स्वास्थ्यकर्मियों  को टीके की पहली खुराक दी जा चुकी है जबकि 53,77,011 स्वास्थ्यकर्मी दूसरी खुराक ले चुके हैं। वहीं 97,30,304 फ्रंटलाइन वर्कर्स पहला और 42,68,788 फ्रंटलाइन वर्कर्स ने दूसरी खुराक ली है। 45 वर्ष से 59 वर्ष की आयु के लिए 2,00,51,197 वर्ष  और 3,96,769  वहीं 60 वर्ष से अधिक आयु के 3,44,18,802  और 8,61,520  ले चुकें हैं।
|
|
स्वास्थ्यकर्मी
|
|
फ्रंटलाइन वर्क्रस
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
कुल उपलब्धि
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
89,60,966
|
|
53,77,011
|
|
97,30,304
|
|
42,68,788
|
|
2,00,51,197
|
|
3,96,769
|
|
3,44,18,802
|
|
8,61,520
|
|
7,31,61,269
|
|
1,09,04,088
प्रारंभिक रिपोर्ट के मुताबिक देशभर में कोविड-19 टीकाकरण के 81वें दिन आज शाम 8 बजे तक कुल 5,62,807 वैक्सीन की खुराक दी गई। इनमें से 4,57,749 लाभार्थियों को टीके की पहली खुराक दी गई और 1,05,058 स्वास्थ्यकर्मी और फ्रंटलाइन वर्कर्स को टीके की दूसरी खुराक लगाई जा चुकी है। फाइनल रिपोर्ट आज रात तक तैयार हो जाएगी।
|
|
6 अप्रैल 2021
|
|
स्वास्थ्यकर्मी
|
|
फ्रंटलाइन वर्कर्स
|
|
45-60 साल से अधिक उम्र के गंभीर बीमारियों से पीड़ित लाभार्थी
|
|
60 वर्ष से अधिक उम्र के लाभार्थी
|
|
कुल लाभार्थी
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
पहली खुराक
|
|
दूसरी खुराक
|
|
746
|
|
4,761
|
|
11,601
|
|
64,549
|
|
2,90,369
|
|
6,264
|
|
1,55,033
|
|
29,484
|
|
4,57,749
|
|
1,05,058
कार्मिक, लोक शिकायत एवं पेंशन मंत्रालय
केंद्रीय मंत्री डॉ. जितेंद्र सिंह ने कोविड-19 के खिलाफ संगठित युद्ध का आह्वान किया
केंद्रीय राज्य मंत्री  पूर्वोत्तर क्षेत्र विकास  मंत्री, प्रधानमंत्री कार्यालय में राज्य मंत्री, कार्मिक, लोक शिकायत, पेंशन, परमाणु ऊर्जा और अंतरिक्ष मंत्री, डॉ. जितेंद्र सिंह ने आज कहा कि कोविड महामारी एक ऐसी आपदा है जो एक सदियो में एक बार आती है और मानव जाति के व्यापक हित में कोविड से लड़ने के लिए राजनीति से ऊपर उठने का समय आ गया है।
मीडिया से एक विशेष साक्षात्कार में, डॉ. जितेंद्र सिंह ने इस तथ्य पर निराशा व्यक्त की कि कई विपक्षी नेताओं के साथ-साथ तथाकथित बुद्धिजीवियों ने अपना बहुत समय और ऊर्जा, प्रेस को बयान जारी करने या मोदी सरकार का महामारी का कथित गलत प्रबंधन पर ट्वीट करने में व्यर्थ किया है। उन्होंने कहा, अगर इस चुनौती का सामना करने के लिए प्रशासन और समान विचारधारा वाले नागरिकों के साथ हाथ मिलाने में उनके द्वारा इस समय और ऊर्जा को खर्च किया जाता, तो भारत की कोविड के खिलाफ लड़ाई बहुत आसान हो जाती।
डॉ. जितेंद्र सिंह ने कहा कि उन्होंने हाल ही में जो एक घटनाक्रम देखा है, जिसमें विपक्षी राजनेताओं के साथ-साथ कुछ मीडिया लेखकों के बीच सरकार की निंदा करने वाले अभियान को लगातार चलाने के लिए किसी तरह का गठजोड़ स्थापित हो गया है। उन्होंने ऐसे सभी आलोचकों से अपील की कि यदि वे वास्तव में कोई कमी देखते हैं, तो वे आगे आएं और इस अंतराल को पाटने में योगदान दें।
डॉ. जितेंद्र सिंह ने ऐसे आलोचकों पर भी कड़ा प्रहार किया जो रोज़ चीख-चीख कर दुनिया को बताते हैं कि भारत सरकार महामारी की दूसरी लहर की गंभीरता का अंदाजा लगाने में विफल रही है।
उन्होंने उन लोगों से रिकॉर्ड की जांच करने के लिए कहा जिससे उन्हें पता चलेगा कि इस साल फरवरी के अंत तक, दुनिया भर के सर्वश्रेष्ठ वैज्ञानिकों और चिकित्सा व्यवसाय से जुड़े लोगों ने भी भविष्यवाणी नहीं की थी कि दूसरी लहर इतनी गंभीरता की होगी। डॉ. जितेंद्र सिंह ने कहा कि उनमें से कई यह कहते हुए रिकॉर्ड में हैं कि दूसरी लहर में वायरस की अधिक संक्रामकता हो सकती है, लेकिन विषाणु की तीव्रता कम होगी, लेकिन कई कोविड रोगियों में जो वायरस आज हम देखते हैं, यह उस भविष्यवाणी से बिल्कुल विपरीत है। उन्होंने पूछा कि ऐसे में कोविड की दूसरी लहर के लिए मोदी सरकार को दोष देना कितना उचित होगा।
डॉ. जितेंद्र सिंह ने इसे सभी के लिए कठिन समय बताते हुए कहा, यह राजनीतिक कारणों से प्रेरित आलोचना करने या बाहरी विचारों के लिए निर्मित आलोचना करने का अवसर नहीं है। उन्होंने कहा कि इसके बजाय आम जनता के बीच विश्वास पैदा करना और उन्हें यह समझाना महत्वपूर्ण है कि 135 करोड़ से अधिक की आबादी वाले भारत जैसे विशाल देश में कोविड-19 महामारी को युद्ध स्तर पर प्रभावी ढंग से कैसे लड़ा जा रहा है।
डॉ. जितेंद्र सिंह ने सभी से निष्कर्ष पर पहुंचने और ऐसी सार्वजनिक टिप्पणी करने से पहले तथ्यों की जांच करने की भी अपील की, जो समाज में दहशत पैदा करते हैं।
राष्ट्रपति सचिवालय
राष्ट्रपति ने राष्ट्रपति भवन का वार्षिक ‘ उद्यानोत्सव‘ आम लोगों के लिए खोला
मुगल गार्डेन 12 फरवरी से 16 मार्च तक आम जनता के लिए खुला रहेगा
प्रवेश केवल एडवांस ऑनलाइन बुकिंग के माध्यम से ही होगा
राष्ट्रपति श्री राम नाथ कोविंद ने आज  राष्ट्रपति भवन का वार्षिक ‘ उद्यानोत्सव ‘ आम लोगों के लिए खोल दिया।
मुगल गार्डेन 12 फरवरी, 2022 से 16 मार्च, 2022 तक  आम जनता के लिए 10 बजे सुबह से सायं पांच बजे  खुला रहेगा।
आगंतुकों को केवल एडवांस ऑनलाइन बुकिंग के माध्यम से ही मुगल गार्डेन को देखने की अनुमति होगी। बुकिंग https://rashtrapatisachivalaya.gov.in or https://rb.nic.in/rbvisit/visit_plan.aspx. पर की जा सकती है। पिछले वर्ष की तरह, इस वर्ष भी एहतियाती उपायों के कारण सीधा प्रवेश  उपलब्ध नहीं होगा।
10 बजे सुबह से सायं पांच बजे के बीच सात पहले से बुक किए गए घंटे के स्लॉट उपलब्ध होंगे। अंतिम प्रवेश सायं 4 बजे होगा। प्रत्येक स्लॉट में अधिकतम 100 व्यक्ति समायोजित हो सकेंगे। पर्यटन के दौरान, आगंतुकों को कोविड प्रोटोकॉल का अनुपालन करना पड़ेगा जैसेकि मास्क पहनना, सोशल डिस्टैंसिंग का पालन करना आदि। प्रवेश बिन्दु पर उन्हें थर्मल स्क्रीनिंग से गुजरना होगा। किसी भी आगंतुक को बिना मास्क के प्रवेश करने की अनुमति नहीं दी जाएगी।
सभी आगंतुकों के लिए प्रवेश तथा प्रस्थान प्रेसीडेंट एस्टेट के गेट नंबर 35 से होगा जो राष्ट्रपति भवन के नार्थ एवेन्यू से मिलन बिन्दु के निकट है।
आगंतुक यात्रा के दौरान मोबाइल फोन रख सकते हैं। बहरहाल, उनसे आग्रह किया जाता है कि वे पानी की कोई बोतल, ब्रीफकेस, हैंडबैग/लेडीज पर्स, कैमरा, रेडियो/ट्रांजिस्टर, बक्से, छाते, अस्त्र और शस्त्र तथा खाने की सामग्रियां आदि लेकर न आएं। हैंड सैनिटाइजर, पीने के पानी, शौचालय, प्राथमिक स्वास्थ्य उपचार/चिकित्सा सुविधा सार्वजनिक रास्ते के साथ लगे विभिन्न बिन्दुओं पर उपलब्ध कराई जाती है।
इस वर्ष के उद्यानोत्सव का मुख्य आकर्षण ट्यूलिप की 11 किस्में हैं जिनके फरवरी के दौरान विभिन्न चरणों में खिलने की उम्मीद की जा रही है। सेंट्रल लॉन में भव्य डिजाइनों में फ्लावर कार्पेट भी प्रदर्शित किए जाएंगे। इस वर्ष के आलंकारिक फूलों की प्रमुख रंग योजना सफेद, पीला, लाल और नारंगी है। बगीचों में कुछ हवा शुद्ध करने वाले पौधों के साथ एक छोटा कैक्टस कॉर्नर भी तैयार किया गया है।
एमजी/एएम/एसकेजे
(Visitor Counter : 452
स्वास्थ्य एवं परिवार कल्याण मंत्रालय
कोविड-19 से जुड़ी नवीनतम जानकारी
भारत में कोविड-19 के सक्रिय मामले और घटकर 13 लाख से कम  हुए, ऐसा 57 दिनों के बाद हुआ
पिछले 24 घंटे में सक्रिय मामलों में 72,287 की कमी आयी
लगातार दूसरे दिन नये मामलों की संख्या एक लाख से कम
पिछले 24 घंटे में 92,596 नये मामले दर्ज किए गए
देश में अब तक कुल 2,75,04,126 लोग कोविड-19 से उबरे
पिछले 24 घंटे में 1,62,664 लोग कोविड-19 से उबरे
लगातार 27वें दिन बीमारी से उबरने वाले लोगों की संख्या दैनिक नये मामलों की संख्या से ज्यादा
रिकवरी रेट बढ़कर 94.55 प्रतिशत हुआ
साप्ताहिक पॉजिटिविटी रेट इस समय 5.66 प्रतिशत
दैनिक पॉजिटिविटी रेट 4.66 प्रतिशत, लगातार 16वें दिन 10 प्रतिशत से कम
जांच की क्षमता में काफी वृद्धि – अब तक कुल 37.01 करोड़ जांच की गयी
राष्ट्रव्यापी टीकाकरण अभियान के तहत अब तक लोगों को टीके की 23.9 करोड़ खुराक दी गयीं